ເຈົ້າ​ໜ້າ​ທີ່ອີ​​ຣ່ານ 'ຍັງ​ສົງ​ໄສ' ການ​ເຈ​ລະ​ຈາ ລະ​ຫວ່າງ ສະ​ຫະ​ລັດ ກັບ​ກຸ່ມ​ຕາ​​ລີບານ ຈະ​ເຮັດ​ໃຫ້​ສົງ​ຄາມ ໃນ​ອັ​ຟ​ກາ​ນິ​ສ​ຖານ ສິ້ນ​ສຸດ​ລົງ
ເອກ​ອັກ​ຄະ​ລັດ​ຖະ​ທູດ​ອີ​ຣ່ານ ​ປະ​ຈຳ​ປາ​ກິ​ສ​ຖານ ທ່ານ​ເຊ​ເຢັດ ໂມ​ຮຳ​ໝັດ ອ​າ​ລີ ໂຮ​​ສເຊນ​ນີ ໄດ້​ຢືນ​ຢັດ​ວ່າ ປະ​ເທດ​ຂອງ​ທ່ານ ​ບໍ່​ໄດ້​ຂັດ​ຂວາງ ​ຕໍ່ຄວາມ​ພະ​ຍາ​ຍາມ​ ເພື່ອ​ສ້າງ​ສັນ​ຕິ​ພາບ ​ໃນອັ​ຟ​ກາ​ນິ​ສ​ຖານ. 
ນັກການທູດອະວຸໂສອີຣ່ານຄົນນຶ່ງ ໄດ້ກ່າວໃສ່ຮ້າຍປ້າຍສີໃນຄວາມພະຍາຍາມ ພາຍ ໃຕ້ການນຳພາຂອງສະຫະລັດ ທີ່ແນໃສ່ເພື່ອຊອກຫາການເຈລະຈາຕົກລົງ ກ່ຽວກັບສົງ ຄາມຢູ່ໃນອັຟການິສຖານ ແລະປະຕິເສດ ຕໍ່ການກ່າວຫາວ່າອີີຣ່ານ ໃຫ້ການຊ່ວຍເຫຼືອ ທາງທະຫານແກ່ພວກກະບົດຕາລີບານ ເພື່ອສ້າງຄວາມເສຍຫາຍໃຫ້ແກ່ຂັ້ນຕອນ ສັນຕິພາບ ເອກອັກຄະລັດຖະທູດອີຣ່ານປະຈຳປາກິສຖານ ທ່ານເຊເຢັດ ໂມຮຳໝັດ ອາລີ ໂຮສ ເຊນນີ ໄດ້ຢືນຢັດໃນຂະນະທີ່ທ່ານໄດ້ຖະແຫຼງຢ່າງເປີດເຜີຍໃນວັນພະຫັດວານນີ້ວ່າ ປະເທດຂອງທ່ານບໍ່ໄດ້ຂັດຂວາງ ຕໍ່ຄວາມພະຍາຍາມເພື່ອສ້າງສັນຕິພາບໃນອັຟ ການິສຖານ ແຕ່ເຕຫະຣ່ານມີ “ຄວາມສົງໄສ” ກ່ຽວກັບຄວາມຕັ້ງໃຈຂອງວໍຊິງຕັນ ແລະບົດບາດໃນການດຳເນີນງານຂອງສະຫະລັດ ໃນການເຈລະຈາກັບພວກຕາ ລິບານ ທີ່ກຳລັງດຳເນີນຢູ່ “ບ່ອນໃດທີ່ມີບົດບາດຂອງຜີສາດ ຫຼືອາເມຣິກາ ພວກເຮົາບໍ່ສາມາດຄາດຫວັງວ່າ ຈະມີຫຍັງດີ ຈາກທີ່ນັ້ນ” ທ່ານໂຮສເຊນີ ກ່າວເວລາຖາມວ່າ ອີຣ່ານເຊື່ອວ່າ ການ ລິເລີ້ມຂັ້ນຕອນສັນຕິພາບຂອງສະຫະລັດ ຈະຊ່ວຍຍຸຕິສົງຄາມທີ່ດຳເນີນມາໄດ້ 18 ປີ ຢູ່ໃນປະເທດເພື່ອນບ້ານ ໃນການຖະແຫຼງຢູ່ສະຖາບັນນະໂຍບາຍ ທີ່ບໍ່ແມ່ນຂອງລັດຖະບານ ອິສລາມາບັດ ນັກການທູດອີຣ່ານໄດ້ເນັ້ນນັກເຖິງຄວາມຕ້ອງການໃນການວາງໃຫ້ລັດຖະບານ ອັຟການິສຖານເປັນຈຸດສູນກາງຂອງການເຈລະຈາສັນຕິພາບ ຜູ້ຕາງໜ້າຂອງອາເມຣີກັນ ແລະກຸ່ມຕາລີບານ ໄດ້ເຈລະຈາແບບປິດລັບຢູ່ປະເທດ ກາຕາ ເພື່ອພະຍາຍາມທີ່ຈະຕົກລົງກັນ ທີ່ “ສຳຄັນ ແລະຍືນຍົງ” ໃນການຫຼຸດຜ່ອນ ການກໍ່ກະບົດທີ່ຮຸນແຮງ ກ່ອນການເຊັນຂໍ້ຕົກລົງສັນຕິພາບ ທີ່ທັງສອງຝ່າຍ ໄດ້ເຈ ລະຈາກັນໃນປີທີ່ຜ່ານມາ ກາບູລບໍ່ໄດ້ມີສ່ວນເຂົ້າຮ່ວມໃນຂັ້ນຕອນດັ່ງກ່າວຕັ້ງແຕ່ຕອນເລີ້ມຕົ້ນ ເນື່ອງຈາກ ການຄັດຄ້ານຈາກກຸ່ມຕາລີບານທີ່ບໍ່ໃຫ້ຄວາມສຳຄັນຕໍ່ລັດຖະບານອັຟການິສຖານ ໂດຍຖືວ່າເປັນຫຸ່ມຂອງອາເມຣິກັນ ການເຈລະຈາທີ່ພວມປະສົບບັນຫາຢູ່ກາຕາ ເຖິງຢ່າງໃດກໍດີ ປາກົດວ່າ ໄດ້ມີການ ຊັກຊ້າລົງ ທີ່ບໍ່ແມ່ນຢຸດຊະງັກເລີຍ ໃນເມື່ອທັງສອງຝ່າຍ ຕ່າງກໍຢືນຢັນໃນທ່າທີ ຂອງວຕົນ ແຫຼ່ງຂ່າວຂອງພວກກະບົດກ່າວວ່າ ກຸ່ມຕາລິບານໄດ້ສະເໜີໃຫ້ມີຫຼຸດການໂຈມຕີ ຢູ່ໃນສະໜາມລົບລົງ ເປັນເວລານຶ່ງອາທິດ ເພື່ອສະຫລຸບຂໍ້ຕົກລົງ ແຕ່ວ່າທາງສະ ຫະລັດຕ້ອງການໃຫ້ຫລຸດຄວາມຮຸນແຮງລົງ ຈົນກວ່າການເຈລະຈາ ລະຫວ່າງພັກ ຝ່າຍໃນອັຟການິສຖານເລີ້ມຂຶ້ນ